1933-as jégkorong-világbajnokság
Az 1933-as jégkorong-világbajnokság a 7. világbajnokság volt, amelyet a Nemzetközi Jégkorongszövetség szervezett. Csehszlovákiában, Prágában rendezték február 18. és 26. között. A címvédő a kanadai válogatott volt. A tornát az amerikai csapat nyerte, története során első alkalommal. Ez volt az első jégkorong-vb, amelyet nem a kanadai csapat nyert meg.